b'\n_START_ARTICLE_\nAlenka Dekleva (zdravnica)\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudij medicine je kon\xc4\x8dala 1953 na ljubljanski Medicinski fakulteti (MF) ter prav tam 1965 doktorirala s podro\xc4\x8dja anatomije. Od 1954 je delala na oddelku elektronske mikroskopije na Institutu "Jo\xc5\xbeef Stefan", od 1960 pa na In\xc5\xa1titutu za anatomijo Medicinske fakultete v Ljubljani, ter postala 1988 njegova predstojnica in ga vodila do 1992. Leta 1980 je bila izvoljena za redno profesorico za anatomijo na MF v Ljubljani. V raziskovalnem delu se posvetila predvsem ultrastrukturi skeletnega mi\xc5\xa1i\xc4\x8dja.  Profesor dr. Alenka Dekleva je uvedla elektronskomikroskopske tehnike, s katerimi je preu\xc4\x8devala morfologijo skeletnih mi\xc5\xa1ic poskusnih \xc5\xbeivali ter biopti\xc4\x8dne odvzemke mi\xc5\xa1ic bolnikov z razli\xc4\x8dnimi \xc5\xbeiv\xc4\x8dno-mi\xc5\xa1i\xc4\x8dnimi boleznimi. Njeno raziskovalno delo je predstavljalo osnovo za diagnostiko \xc5\xbeiv\xc4\x8dnomi\xc5\xa1i\xc4\x8dnih bolezni na elektronsko-mikroskopskem in na svetlobno-mikroskopskem nivoju.'